**NOTĂ DE INFORMARE A PERSOANEI VIZATE**

**PRIVIND PROTECŢIA DATELOR CU CARACTER PERSONAL**

În conformitate cu prevederile Regulamentului (UE) nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (denumita in continuare **„*Regulamentul General UE privind protecția datelor***” sau „***RGPD***”), si a actelor normative interne aprobate în vederea implementarii Regulamentului General UE, Societatea **Rompetrol Well Services SA,** in calitate de operator de date cu caracter personal,vă informează cu privire la prelucrarea datelor cu caracter personal în legătură cu înregistrarea propunerii de candidatură în scopul realizării procesului de propuneri, publicare și vot în cadrul adunării generale a acționarilor cu privire la alegerea membrilor Consiliului de Administraţie al Societății.

În acest scop, Societatea colectează datele cu caracter personal ale candidaților propuși, constând în date de identificare, localitate de domiciliu, date legate de calificarea profesională din documentele de candidatură, respectiv cererile depuse de acționari în cadrul propunerilor de candidaturi. În contextul propunerilor de candidatură, sursa datelor este indirectă, respectiv prin intermediul acționarilor care realizează propunerile. De aceea, este necesar să aveți disponibile aceste informații din timp și să ne asigurăm că furnizarea datelor dvs. către noi s-a realizat în acord cu voința dvs, în conformitate cu articolul 6 alineat 1) litera a) din RGPD (consimtământul dumneavoastră)

Odată ce sunteți propus ca și candidat, prelucrarea noastră se desfășoară pe baza și în acord cu prevederile legale aplicabile conform legislației în vigoare care reglementează procedurile de propunere, înregistrare a candidaturilor, publicare a acestora, vot în vederea numirii membrilor Consiliului de Administraţie (Legea nr. 31/1990). În vederea înregistrării valabile a unei candidaturi și a îndeplinirii procesului, astfel cum este reglementat de lege, este necesară furnizarea datelor și parcurgerea celorlalți pași descriși mai sus (inclusiv publicare), în conformitate cu articolul 6 alineat 1) litera c) din RGPD (îndeplinirea unei obligaţii legale). Un refuz al furnizării sau prelucrării datelor necesare nouă în vederea îndeplinirii procesului va antrena imposibilitatea derulării procesului cu includerea candidaturii dvs.

Datele fac obiectul dezvăluirii către entitățile care ne asistă în prelucrarea datelor (cum sunt societățile furnizoare de servicii IT, arhivare date), terți (cum sunt auditorii financiari, autorități publice în baza cererilor sau obligațiilor legale) și publicului (numele, prenumele, localitatea de domiciliu și calificarea profesională) – în contextul formalităților de publicitate a candidaturilor realizată pe website-ul [rompetrol](http://www.omvpetrom.com)wellservices.kmginternational.com și la registratura Societății.

Durata prelucrării datelor este reprezentată de durata necesară realizării procedurilor aferente scopului de mai sus, precum și ulterior, în vederea arhivării datelor, în acord cu obligațiile legale care ne incumbă și respectiv pentru protejarea intereselor noastre legitime.

Pentru o informare completă, in calitate de persoana vizată, beneficiați de anumite drepturi care pot fi exercitate în condițiile RGPD , inclusiv dreptul de acces, rectificare, ștergere, restricționare, dreptul de a vă opune prelucrării, dreptul la portabilitatea datelor, dreptul de a vă retrage consimțământul anterior acordat (fără ca aceasta să afecteze legalitatea prelucrării efectuate anterior retragerii consimțământului), precum și dreptul de a sesiza autoritatea de supraveghere competentă în domeniu (ANSPDCP).

Toate aceste drepturi pot sa fie exercitate printr-o cerere scrisă, semnată si datată, transmisă la sediul Operatorului Rompetrol Well Services SA dinPloiesti, str. Clopotei, nr.2Bis, judetul Prahova**.**

Daca aveți întrebări legate de prelucrarea datelor personale vă puteți adresa Responsabilului pentru protecția datelor la adresa de e-mail: dataprotection@rompetrol.com sau ne puteți apela şi la numerele de telefon 021-2009177.

Subsemnatul (nume, prenume) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, confirm prin prezenta faptul că am luat la cunoștință informațiile de prelucrarea datelor din nota de mai sus.

Totodată, confirm că furnizarea datelor mele cu caracter personal către Rompetrol Well Services S.A. de către acționarul \_\_\_\_\_\_\_\_\_\_\_\_\_\_\_\_\_\_\_ în scopul de mai sus se realizează cu acordul meu în vederea parcurgerii procesului de propuneri de candidați, publicare și vot în cadrul adunării generale a acționarilor cu privire la alegerea membrilor Consiliului de Administraţie al Societății.

Semnatura \_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_